**A COVID-19 KORONAVÍRUS JÁRVÁNY ALATT VÉGZETT ASSZISZTÁLT REPRODUKCIÓS KEZELÉSEKKEL KAPCSOLATOS, A PÁCIENSEKRE VONATKOZÓ INFORMÁCIÓK ÉS BELEEGYEZŐ NYILATKOZAT A BEAVATKOZÁSOK ELVÉGZÉSÉHEZ**

Páciens adatai: Név: ………………………………….. Szül.idő: ………………………..

 Lakcím:……………………………………………………………………

Partner adatai: Név: ……………………………………..Szül. idő: ………………………

 Lakcím: …………………………………………………………………….

1. **A Covid-19 fertőzés hatása az asszisztált reprodukciós kezelésekre és a létrejött terhességekre**

A jelenlegi legfrissebb információk és nemzetközi követéses vizsgálati eredmények szerint, nincs egyértelmű bizonyíték arra, hogy a vírusfertőzés az asszisztált reprodukciós kezelések lefolyását és sikerességét hátrányosan befolyásolná. A kezelési ciklus közben bekövetkezett vírusfertőzés esetén a petesejtleszívást el kell halasztani, illetve az embriókat le kell fagyasztani.

Terhesség alatt bekövetkező vírusfertőzés esetén szintén nincsenek ugyan meggyőző bizonyítékok, hogy a betegség súlyosabb lefolyású lesz és a szövődmények száma és jellege erősödik, viszont tény, hogy a betegség alatt adandó szükséges gyógyszerek terhességben általában nem javasoltak.

Nemzetközi közleményekből ismerünk számos esetet, mely során koronavírussal fertőzött anya egészséges újszülöttnek adott életet, de az is tény, hogy a vírusfertőzés a magzatra (újszülöttre) átterjedhet.

A petesejtek, spermiumok és embriók felszínén tudomásunk szerint nincs olyan receptor, ami a Covid-19 vírus kapcsolódását lehetővé tenné, így ez a terjedési mód valószínűtlen.

F0052/1 ARC

1. **Asszisztált reprodukciós kezelések a Covid-19 vírusjárvány alatt**

A bizonytalan és tudományosan nem teljesen megalapozott ismeretek miatt ajánlja számos nemzeti asszisztált reprodukciós társaság (ESHRE, ASRM), hogy az IVF kezeléseket megkülönböztetett körültekintéssel, a páciensek általános egészségi állapotának figyelembevételével, egyéni mérlegelés után kell elvégezni.

Hatásos védőoltás hiányában továbbra is biztonságosabb a kezelés elhalasztása, illetve az embriók fagyasztva tárolása addig, amíg a járványhelyzet elmúlik, illetve meggyőző tudományos kutatási eredmények nem igazolják a kezelés és a terhesség biztonságos kimenetelét.

A kezelés során az intézet által meghatározott járványügyi intézkedések betartása kötelező és elengedhetetlen. Erről honlapunkon részletes tájékoztatást adtunk.

**Beleegyező nyilatkozat**

Kijelentem, hogy kezelőorvosom írásbeli és szóbeli tájékoztatóját megértettem, kérdéseimre választ kaptam. Általános egészségi állapotomról hiteles tájékoztatást adtam, ezzel hozzájárulva a legmegfelelőbb kezelési mód megtervezéséhez és a váratlan szövődmények kockázatának csökkentéséhez. A Covid-19 járvány és a tervezett asszisztált reprodukciós beavatkozás, illetve a létrejött terhesség kockázatait megismertem, erről a kezelőorvosom részletes tájékoztatást adott. Tudomásul veszem, hogy amennyiben egészségi állapotomban olyan változás áll be, mely egy esetleges vírusfertőzés kapcsán jelentősen emelné a kockázatát a beavatkozásnak, illetve a terhesség kihordásának, kezelőorvosom a kezelést leállíthatja.

Mindezen információk birtokában kérem a reprodukciós eljárás megkezdését, az egyedileg megtervezett protokoll alapján szükséges eljárások elvégzését.

Debrecen,………(év)……………..(hónap)………(nap)

…………………………….. ……………………………..

Feleség/élettárs/egyedülálló nő Férj/élettárs

F0052/1 ARC